Spar Nord har indgået en aftale med FIH Erhvervsbank, som indebærer at Spar Nord overtager 34 erhverskunder med et samlet forretningsomfang på 907 mio. kr. Det skriver Spar Nord i en pressemeddelelse. Det overtagne forretningsomfang fordeler sig bl.a. på 547 mio. kr. i bankudlån, 323 mio.kr. i realkreditlån og 33 mio. kr. i markedsværdi af derivater. Spar Nord overtager ingen medarbejdere og betaler ikke goodwill i forbindelse med transaktionen, skriver de videre. Spar Nord har tidligere overtaget erhverskunder fra FIH Erhvervsbank. Derfor har banken bedt Konkurrence- og Forbrugerstyrelsen om at tage stilling til, om en fornyet fusionsgodkendelse er påkrævet.

Opsummering:
Spar Nord har indgået en aftale med FIH Erhvervsbank, som indebærer at Spar Nord overtager flere kunder.